እቲ ወጥርን እቲ ወሪርኩሙና ፡ ወሪርኩሙና እባ ዝብልን፡ ትግራዎት ኣብ ባድመ ዘለዎም ርእይቶን ኣብ ቦትኡ እዩ ዘሎ። ካብቲ ኣዕሪፈሉ ዝነበርኩ ሆቴል ናብ መዕርፎ ነፈርቲ ኣሉላ ኣባ ነጋ ዝወስደኒ ዝነበረ መራሒ መኪና እናዕለልና እንከለና "ባድመኮ ንኤርትራ እያ ተወሲና፡ ንስኹም ግን ክትወጽኡ ኣይትደልዩን ኢኹም፡ ኣቢይ ንውዕል ኣልጀርስ ተቐቢለዮ ምስ በለ እውን ኣብ ጉዳይ ባድመ ዘለኩም መርገጺ ብተቓውሞ ኢኹም ገሊጽኩም" ኢለዮ። "እንታይ መሲሉካ፡ ባድመ ካብ ጥንቲ ጥቅምቲ ናይ ትግራይ እያ። ጸዓዱ ንዓናን ንዓኹምን [ኤርትራ] ከናቑቱ፡ ቀደም ብመንገዲ ጣልያንን ምነሊክን ፈቲኖም፤ ሕጂ ኸኣ ብባድመ ይቕጽልዎ ኣለዉ፡ ንሕና ህዝቢ ይንቃሕ ኢና ንብል ዘለና" ኢሉኒ። "እሞ ምስ ወጻእኩም ምዝራብ ኣይምሓሸን" "ከይኮነ'ባ ግርም፡ ከይገርመካ ኣብ ጉዳይ ባድመ ኩሉ ትግራዋይ ሓደ እዩ ሓሳቡ" ወሲኹለይ። ምስቲ ኣቦ ኣብ ዝብጻሕ ምስ በጻሕኩ ብሰላምታ ተፈላሊና፡ "ግን፡ ሕጊ ዝሃበና ብዘይ ይግባይ ክንቅበል ኢና ኢልካ ፈቲኻ ረዲኻ ዝኣተኻዮ መጋባእያ ዝሃበካ ብይን ምሕሳምከ?
